కె.ఎం. కృష్ణమూర్తి

కె.ఎం. కృష్ణమూర్తి కర్ణాటక రాష్ట్రానికి చెందిన రాజకీయ నాయకుడు. ఆయన  కర్ణాటక శాసనసభకు కడూరు శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికయ్యాడు.
జననం, విద్యాభాస్యం 
కె.ఎం. కృష్ణమూర్తి 1949 మే 27న కడూరులో కె.హెచ్. ముదియప్ప, జయమ్మ దంపతులకు జన్మించాడు. ఆయన కడూరులో ప్రాథమిక, ఉన్నత పాఠశాల విద్యను పూర్తి చేసి, మైసూర్ విశ్వవిద్యాలయం నుండి బి.ఎ. పూర్తి చేశాడు.
రాజకీయ జీవితం 
కె.ఎం. కృష్ణమూర్తి 1983 శాసనసభ ఎన్నికలలో స్వతంత్ర అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎన్.కె. హుచ్చప్ప చేతిలో 1,660 ఓట్ల తేడాతో ఓడిపోయాడు. ఆయన 1985 శాసనసభ ఎన్నికలలో జనతా పార్టీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి పి.బి. ఓంకారమూర్తి చేతిలో 123 ఓట్ల స్వల్ప తేడాతో ఓడిపోయాడు.  

కె.ఎం. కృష్ణమూర్తి 1989 శాసనసభ ఎన్నికలలో జనతాదళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎం వీరభద్రప్ప చేతిలో 9,765 ఓట్ల తేడాతో ఓడిపోయాడు. ఆయన 1994 శాసనసభ ఎన్నికలలో జనతాదళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎం. వీరభద్రప్పపై 31,256 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.  

కె.ఎం. కృష్ణమూర్తి 1999 శాసనసభ ఎన్నికలలో జనతాదళ్ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఎం. మారులసిద్దప్పపై 4805 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2004 శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎం. మారులసిద్దప్పపై 7289 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు.  

కె.ఎం. కృష్ణమూర్తి 1999 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి వై.ఎస్.వి. దత్తాపై 3411 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు.

మరణం
కె.ఎం. కృష్ణమూర్తి అనారోగ్యంతో బాధపడుతూ బెంగళూరులోని రామయ్య ఆసుపత్రిలో చేరాడు ఆ తరువాత మెరుగైన చికిత్స కోసం పనాసియాకు తరలించగా చికిత్స పొందుతూ 2010 జూలై 18న మరణించాడు. ఆయనకు భార్య, ఇద్దరు కుమారులు, ఇద్దరు కుమార్తెలు ఉన్నారు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు